Božić u vrijeme moje bake

Vrijeme do Božića bilo je vrijeme priprave koje traje oko mjesec dana od početka došašća. To su dani iščekivanja,nade i čežnje. Djeca su se posebno radovala Badnjaku jer se na taj dan unosi slama u kuću priprema se božićna hrana i odlazi se na svetu misu polnoćku. Moja baka i njezin brat kao djeca su se igrali na toj slami ispod stola. Na Badnjak muški peku pečenicu, a žene i djeca kite božićno drvce. Na stol se stavljala pšenica, kukuruz, sol i novac da bude rodna godina. Ostavljalo se svijetlo da ne bude Božić u mraku. Na Božić ide se na svetu misu, okuplja se obitelj i zajedno se jede i blaguje. Pali se božićna svijeća koja je bila na blagoslovu u crkvi. Božić treba biti radostan i svečan u veselom raspoloženju jer se slavi Isusovo rođenje. Na svetog Stjepana isto se ide u crkvu i posjećuju se rođaci prijatelji i susjedi i sa njima se blaguje i proslavlja. Mojoj baki je Božić ostao u najljepšem sjećanju iz njenog djetinjstva.

J.Ž.